|  |
| --- |
| 2017 нче ел өчен Уразбахты авыл җирлеге башлыгының Совет, Башкарма комитет эше буенча отчеты.20.02.2018 ел. *Хәерле кич хөрмәтле президиум, авылдашлар, килгән кунаклар!* Бүген без авыл җирлегенең 2017 нче ел йомгаклары буенча отчёт җыелышына җыелдык. Җыелышта катнашалар Район башлыгы урынбасары Ришат Робертович Самигуллин,учреждение һәм оешма җитәкчеләре, депутатлар,авылдашлар. Көн тәртибе:Авыл җирлеге башлыгының 2017 нче елга отчеты. -------------Районнан килгән җитәкчеләр чыгышларыСораулар буенча фикер алышуларБүләкләүләрЯке авылы үзешчәннәре концерты.  Узенең шатлык-куанычлары, табыш-югалтулары белән тагын бер ел артта калды. Гадәттә, ел ахырына һәркем башкарган эшләрен тагын бер кат күздән кичерә, киләчәккә яңа эшләр, ниятләр билгели, яхшырак яшәргә омтыла. Уразбахты авыл җирлеге үзенең эшчәнлеген 2003нче елның 6 октябрендә кабул ителгән Федераль Законның 131нче санлы “Россия Федерациясенең җирле үзидарәсен оештыруның гомуми кагыйдәләре турындагы” законга, Уразбахты авыл җирлеге Уставына, 2017нче елга төзелгән перспектив планга нигезләнеп алып барды.2017 нчы елга җирлектә түбәндәге эшләр планлаштырылган иде:1.Авылларны төзекләндерү, яшелләндерү, өмәләр уздыру.2.Юлларны карау, үзара салым акчасын юллар ремонтлау өчен файдалану.3. Багана утлары урнаштыру.4.Чишмәләрне чистарту, агачлар утырту, һәйкәлне тәртиптә тоту.5. Авыл халкын терлек азыгы белән тәэмин итү.6. Ярминкәләрдә актив катнашу.7.Рәсмиләтереп бетерелмәгән биналарны, җирләрне рәсмиләштерүне игътибарда тоту.8. Иске клуб, иске йортларны сүтү.2017 нче елга планлаштырылган эшләр тулысы белән диярлек үтәлде. Уразбахты авыл җирлеге составына 2 авыл керә:* УРАЗБАХТЫ АВЫЛЫ
* РУС КИРМӘНЕ АВЫЛЫ
 |

Бүгенге көндә:

\* Авыл җирлегендә 249 кеше, шуларның 235 е Уразбахты авылында, 14 е Рус Кирмәнендә теркәлгән.

\* 128 пенсионер,

Шулардан 60тан югары яшьтә- 62 кеше

80 нән югары – 27 кеше

90 нан югары –5 кеше

\* Пенсиядәгеләрне санамыйча 15 инвалид,

\* “А/ф Передовик”та 12 кеше

\* 12 кеше бюджет сферасында эшли шулардан:

1 фельдшер – акушер

3 әү авыл мәдәният йортында- клуб мәдире, китапханәче, 1 кочегар

4 әү авыл җирлегендә: авыл җирлеге башлыгы, бухгалтер, секретарь, кочегар

2 әү почтада: почта начальнигы, почтальон

2 әү - мәктәптә

\* 3 КФХ

\* 9 студент

\* официаль эшсезләр – 1

\* укучылар -1

\* мәктәпкәчә яшьтә – 1 бала

Башкарма комитет җирлектә гражданнарның яшәү урыны буенча, яшәү урынында вакытлыча теркәлүен, хуҗалык исәбен, туу, үлем, аерылышу, язылышуны теркәүне тәэмин итә, хәрби учетны алып бара. Авыл җирлегендә 43 кеше хәрби учетта тора. Шулардан 1-офицер, 39 запаста торучы солдат һәм матрос, 3 призывник.

Җирлектә нотариаль хезмәт күрсәтелә: 2017 нче елда 3 доверенность ясалган.

* 2017 нче елда 5 кеше ( шуларның 3 се яңа туган бала) кайтып пропискага баскан, 7 кеше учеттан төшкән.
* 6 үлем теркәлде .

Авыл җирлегендә яшәүчеләр саны еллап:

|  |  |  |  |  |
| --- | --- | --- | --- | --- |
| ***2013 ел*** | ***2014 ел*** | ***2015 ел*** | ***2016 ел*** | ***2017 ел*** |
| 288 | 268 | 261 | 259 | 249 |

Демографик тотрыклылык

|  |  |  |  |  |  |
| --- | --- | --- | --- | --- | --- |
|  | ***2013 ел*** | ***2014 ел*** | ***2015 ел*** | ***2016 ел*** | ***2017 ел*** |
| Туды | 1 | 1 | 0 | 0 | 0 |
| Үлде | 10 | 4 | 5 | 6 | 6 |
| Кайтты | 6 | 4 | 1 | 5 | 5 |
| Китте | 18 | 3 | 2 | 7 | 7 |

* 6 гаилә гаилә тормышының түгәрәк даталарын билгеләп үтте.

|  |  |
| --- | --- |
| Фарук һәм Мәүсия Абдуллиннар  | 13.11.1972 (45 ел)  |
| Кәримулла һәм Гөлнур Шайдуллиннар  | 01.01.1977 (40 ел)  |
| Фазыил һәм Нәсимә Валиевлар  | 18.03.1977 (40 ел)  |
| Нургаян һәм Вәсилә Хабибулиннар  | 17.12.1982 (35 ел)  |
| Миннәхмәт һәм Гөлнәзирә Фазлыевлар  | 24.12.1982 (35 ел)  |
| Илшат һәм Гөлфия Гараевлар  | 25.07.1982 (30 ел)  |

Авыл җирлегендә яшәүчеләргә

\* авыл җирлеге башлыгы

\*авыл җирлеге Советы,

\*авыл җирлеге башкарма комитеты

\* мәдәният йорты

\* китапханә

\* мәчет

\* фельдшерлык-акушерлык пункты

\* почта бүлеге

\*1 кибет хезмәт күрсәтә.

\* СОВЕТТА - 7 депутат

|  |  |
| --- | --- |
| № 1 | Баязитов Салават Русланович |
| № 2 | Каримов Рафгат Талгатович |
| № 3 | Валеев Мансур Мунавирович |
| № 4 | Шакиров Захир Шамсунович |
| № 5 | Шайхутдинова Равия Вахитовна |
| № 6 | Шайхутдинов Рөстәм Гомәрович |
| № 7 | Гараева Рузилә Василовна |

Агымдагы елда авыл җирлеге Советының – 11 утырышы үтте, - 24 мәсьәлә каралды. Бу утырышларның көн тәртибендә авыл җирлеге Советының еллык эшенә отчеты, еллык бюджет кабул итү, бюджет үтәлеше, чисталык икеайлыгы игълан итү һәм янгын куркынычсызлыгы кагыйдәләрен үтәү турында, Уставка үзгәреш һәм өстәмәләр кертү, үзарасалым һ.б. мәсьәләләр куелып, карарлар кабул ителде һәм аларның үтәлеше контрольгә алынды. Кабул ителгән карарлар информацион стендка эленә, сайтка, хокукый порталга урнаштырыла, Юстиция министрлыгына җибәрелә. Һәрбер кабул ителәсе карарның проекты башта прокуратурага заключениегә бирелә. Район прокуроры законнарга тәңгәллеген тикшергәннән соң гына заключение бирә.

Без кабул иткән карарлар белән һәркем Мамадыш муниципаль район сайтына кереп таныша ала. Анда шулай ук бюджет үтәлеше, Совет эшчәнлегенең отчеты, хезмәт күрсәтү регламенты белән дә танышып була. Авыл җирлеге башлыгы атнаның сишәмбе көнендә көне буе шәхси кабул итү алып бара, жалоба, мөрәҗәгать, тәкъдимнәрне карый, алар буенча карарлар кабул итә, гражданнарга җавап бирә. Телдән мөрәҗәгатьләргә җавап телдән көнендә бирелә, язма мөрәҗәгатьләргә җавап бирү вакыты 1 ай. Быел язма мөрәҗәгатьләр кермәде.

Авыл җирлеге территориясендә урнашкан барлык бюджет учреждениеләре һәм объектлар белән авыл җирлеге тыгыз элемтәдә тора. 2017 елда эшләгән бюджет учреждениеләренең эшчәнлеге буенча халыктан кергән жалобалар булмады. Авыл җирлеге территориясендә урнашкан бюджет учреждениеләренең эшчәнлегенә тукталып китәсе килә

\* ***Авыл культура йорты*** кадрлар белән тәэмин ителгән. Шунда ук китапханә дә урнашкан. Культура йортында бәйрәмнәр күңелле генә билгеләп үтелә. 8 нче Март, Жиңү бәйрәме, Сабантуй, Яңа ел шикелле зур бәйрәмнәрдә үзешчәннәр көче белән эчтәлекле концертлар куела, язучыларның, күренекле шәхесләрнең туган көннәренә китап күргәзмәләре, аерым темаларга кичәләр оештырыла. “Иман нуры” түгәрәгенә йөрүчеләр Мәүлид бәйрәме үткәрде.
\* ***Китапханәдә*** 10432 китап исәпләнә, 185 укучысы бар. Газета, журналлар төпләнмәләре дә алып барыла. Китапханә мөдире Хангараева Альфинур авыл халкы өчен куп төрле чаралар үткәреп үтте:

1) 21 нче февраль көнне –Халыкара туган тел көненә “И, газиз туган телем” дигән исем астында “Башваткыч” уены уздырды.

2) Табигатьнең дусты бул!” дигән кичә.

3) 9 май – Бөек Җинүнең 73 еллыгына карата “Тынычлыкның туган көне” дигән исем астында – тыл ветераннары белән очрашу булды.

4) Өлкәннәр көненә “Әбекәй алтыным” кичәсе.

5) Якташыбыз Вахит ага Галиевка багышланган “Җырларымда – гомерем дәвамы” дигән әдәби – музыкаль кичә.

 ***Авыл библиотекасының күрсәткечләре:***

|  |  |  |  |  |  |
| --- | --- | --- | --- | --- | --- |
|   | ***2013*** | ***2014*** | ***2015*** | ***2016*** | ***2017*** |
| Укучылыр саны | 200 | 185 | 186 | 190 | 185 |
| Библиотекага килү саны | 1678 | 1868 | 1850 | 1845 | 1720 |
| Бирелгән китаплар саны | 3357 | 3867 | 3880 | 3870 | 3570 |
| Кайткан китаплар | 334 | 355 | 367 | 260 | 270 |
| Фондта китаплар саны | 10200 | 10260 | 10400 | 10737 | 10432 |

* Жирлектә 1 ***мәчет*** эшли. Атна саен өлкәннәребез җомга намазына җыела. Һәр көн авыл өстенә азан тарала. Ураза гаете, Корбан гаетендә мәчетебез тулы була. Башка дини бәйрәмнәргә дә халык күп йөри. Һәр елны мәчеттә Мәүлид бәйрәме үткәрелә. Шакиров Рамил, Гасимов Шаяздан абый, Усманова Нурания апа мәчет тулы куәтенә эшләсен өчен бөтен көчләрен куялар.

**Авылның фельдшер-акушерлык пункты**. Анда беренчел медицина ярдәме күрсәтү өчен бөтен уңайлыклар да тудырылган. Яңа ко­рыл­ма­да про­це­ду­ра, та­биб ка­бул итү бүл­мә­се, баш­ка ка­би­нет­лар бар.Иркен һәм якты бүлмәләр, яңа җиһазлар һәм кирәк-яраклар бик уңай тәэсир калдыра. Объектка ут һәм су кертелгән. Медицина ярдәмен халыкка инде биредә 39 ел дәверендә фельдшер булып эшләүче тәҗрибәле белгеч Шәйхетдинова Равия Вахитовна күрсәтә.

* Җирлек буенча бүгенгесе көндә төрле авырулар буенча 104 кеше, шуларның 2 се балалар, исәптә тора. Алар һәрдаим тикшерелеп, дәваларын ала.
* Һәр көнне 7- 8 кеше уколга йөри.
* 111 кеше флюорография үткән, Авыл җирлегендә 2 елдан артык флюорография үтмәүчеләр юк.
* 2017 нче елда 57 кеше диспансеризация үтәргә тиеш булып барысы да үткән. 2018 нчы елда 50 кеше үтәргә тиеш.
* Грипптан прививкалар ясалды һәм авылга күчерелмә флюрография машинасы килеп хезмәт күрсәтеп китә.

|  |  |  |  |  |  |
| --- | --- | --- | --- | --- | --- |
|   | ***2013*** | ***2014*** | ***2015*** | ***2016*** | ***2017*** |
| “Д” учетта авырулар саны | 78 | 82 | 73 | 135 | 104 |
| Диспансеризация үткән | 49 | 53 | 50 | 45 | 57 |
| Флюрография үткән | 76 | 78 | 82 | 112 | 111 |

**Почта бүлекчәсе** даими рәвештә пенсия, газета-журналлар өләшүне тәэмин итә. 2017 елда 16 миллион 486 мең сум пенсия, 845 мең сум субсидия өләшенде. 367 мең сумлык товар сатылды. Газета-журналларга язылуны да әйбәт оештыра алар. 2017 нчы елда 334 экземпляр газета-журналларга яздырганнар. Нократ газетасын 65 гаилә ала. Иң күп укыла торган газета журналлар: Нократ, Ирек мәйданы, Сираҗи сүзе, Акчарлак. 2018 нче ел өчен дә подписка 100 % ка үтәлгән. Шулар белән беррәттән почта хезмәткәрләре электр энергиясенә, газга, телефонга, су һәм ТБОга , госпошлина түләүләре кабул итә, мобиль телефоннарга акча сала.

**Җирлек бухгалтеры** бюджет үтәлешен тәэмин итә.

* Уразбахты авыл җирлегенең 2017 ел бюджетының үтәлеше 100 % булды.
* физик затлардан – 11462 сум, узган ел - 7150 сум
* Милек налогы - 10916 сум, узган ел - 9962 сум
 җир налогы – 178903 сум, узган ел - 203376 сум
Госпошлина – 1600 сум, узган ел - 1000 сум
* Авыл хуҗалыгы налогы – 12416 сум, узган ел – 16021 сум
 водокачка кулланган өчен - 67000 сум, узган ел - 25268 сум
* Штрафлар юк.
* үзарасалым -58500 сум акча керде.
* Калган бюджетны субвенцияләр һәм дотацияләр тәшкил итә.

Кергән

|  |  |  |  |  |
| --- | --- | --- | --- | --- |
|  | ***2014*** | ***2015*** | ***2016*** | ***2017*** |
|  физик затлардан | 19797 | 4236 | 7150 | 11462 |
| Милек налогы | 24234 | 25268 | 9962 | 10916 |
| җир налогы | 116606 | 228160 | 203376 | 178903 |
| Авыл хуҗалыгы налогы | 218265 | 10205 | 16021 | 12416 |
| водокачка өчен |  | 31020 | 25268 | 67000 |
| Штрафлар |  | 2000 | 2000 | 0 |
| үзарасалым | 35000 | 45000 | 45000 | 58500 |

* Һәр елны апрель-май айлары чисталык айлыгы буларак игълан ителү традициягә әйләнеп бара һәм бу айларда зур эшләр башкарыла. Һәр хуҗалыкны махсус төзелгән комиссия тикшереп чыкты. Алар төп игътибарны хуҗалыкларның чисталыгына, янгын куркынычсызлыгы кагыйдәләренең үтәлешенә юнәлттеләр.
* Узган ел 2 тапкыр референдум үтте. Беренчесеннән соң җыелган акчаны авылның эчке юлларын ремонтлауга тоттык. Бүгенге көндә багана башларында 80 урында ут куелды. Ноябрьдә үткән референдум нәтиҗәләре буенча җыелган акча авылнын эчке юлларына, водозабор башнясына һәм пожар гидрантлары урнаштыруга тотылачак.

Узган ел үзара салым акчасы 58 мең 500 сум җыелды. 4 ләткәнне кушкач 292 мең 500 сум булды. Шул акчага 2 урам юлын таш белән түшәдек.

2017 нче елда

\* Урам утлары өчен 18601 квт. электр энергиясе тотылды һәм аның өчен 115821 сум күләмендә акча түләнде,

\* Водокачкага 5018 квт өчен 32340 сум,

\* Исполкомга 1568 квт өчен 9932 сум,

\* Культура йортына 4081 квт өчен 25608 сум акча тотылган

Электр энергиясе тотылган

|  |  |  |  |  |  |
| --- | --- | --- | --- | --- | --- |
|  | ***2013*** | ***2014*** | ***2015*** | ***2016*** | ***2017*** |
| Урам утлары | 17089 | 14823 | 17397 | 23135 | 18601 |
| Исполком | 25200 | 16212 | 23583 | 21646 | 5649 |

* Исполком, почта бүлекләрен җылыту өчен 6359 куб.м газ ягылган һәм шуның өчен 40279 сум акча тотылган.

Газ тотылган куб метр

|  |  |  |  |  |  |
| --- | --- | --- | --- | --- | --- |
|   | ***2013*** | ***2014*** | ***2015*** | ***2016*** | ***2017*** |
| Бюджет учреждениеләре | 11898 | 9286 | 8543 | 7565 | 6359 |

\* Авылда тормышның асылы- күп итеп терлек асраудан гыйбарәт. Терлекчелек белән шөгыльләнгән хуҗалыкларның эше дә бар- ашы да бар һәм гаилә бюджетына керем дә була, хуҗалыкларын төзек, нык итеп тоталар. Авыл җирлегендә 2017 елда терлек саны кимүенә юл куелмады.

* Мөгезле эре терлек - 392 бу – 50  ***хуҗалыкка***
* Сыерлар – 99

 Таналар-10

 Сарык -350

 Атлар-7
 Бал кортларының оя саны - 150 , кош-кортлар – 170 баш

Хуҗалыкларда терлекләрнең баш саны еллап:

|  |  |
| --- | --- |
| **Терлек** | **Барлыгы** |
| **2013** | **2014** | **2015** | **2016** | **2017** |
| **Мөгезле эре терлек** | 333 | 366 | 347 | 352 | 392 |
| **сарык** | 660 | 565 | 450 | 360 | 350 |
| **Кәҗә** | 2 | 3 | 2 | 4 | 4 |
| **атлар** | 10 | 10 | 9 | 8 | 7 |
| **Кош-корт** | 657 | 870 | 257 | 207 | 170 |
| **Бал кортлары** | 150 | 150 | 150 | 150 | 150 |

***Исмагиловлар***– 12 сыер тота, иң күп сөтне дә алар сата, быел алар 46 т 936 кг сөт тапшырган. Мөгезле эре терлектән тыш алар күпләп каз-үрдәк, тавык-чеби үстерәләр.

***Гибазов Ильяс*** абыйлар 8 сыер тоталар. Икенче урында сөт сату буеча алар. 21 т 760 кг сөт тапшырдылар.

***Валиев Фазыл*** абыйлар 3 нче урында.

5 сыер тотып 15 т 422 кг сөт тапшырганнар.

Шулай ук күп сөт тапшыручылардан Мубарякзянов Фәрит һәм Фатхуллин Миннерафик абыйда. Алар 12 шәр тонна сөт тапшырганнар.

**Авыл җирлегендә 99 сыер башы исәпләнә**.

12 сыер Исмагилов Ибрахимда;

8 сыер: Гибазов Ильяста,

5 сыер: Валиев Фазыил һәм Усманов Фаридтә.

4 сыерлы 3 хуҗалык: Фазлыев Миннәхмәт, Фатхуллин Миннерафик, Мугтасимов Фәрит.

3 сыерлы 6 хуҗалык.

2 сыерлы 10 хуҗалык бар.

Шулай ук күпләп мал асрап файдасын күрүчеләр арасыннан Мусин Мансур, Абдуллин Әлфәт, Гарипов Ибраһим, Гараев Рамиль, Мубарякзянов Фәрит, Абдуллин Рәүф, Шакиров Захир хуҗалыкларын атап үтәсе килә.

Шәхси хуҗалыклардан сөт җыю ел дәвамында дәвам итә. Шәхси хуҗалыклардан 312 т 553 кг сөт реализацияләнгән. Шуның 169 т 256 кгы Акбаровларга тапшырылган. Уртача бәя: 20 сум 45 тиен.

|  |  |
| --- | --- |
|  | **Барлыгы (ц) / бәя** |
| ***2013*** | ***2014*** | ***2015*** | ***2016*** | ***2017*** |
| **Сөт сатылган** | 1632 | 2008/16 сум | 2186 /18 сум | 2199 / 20 сум | 1692/ 20 сум |
| **Ит сатылган** | 186 | 116 | 220 | 174 | 112 |

**Таналар-10.**

**Сарык -350**,

2 гаилә Абдуллин Рәүф һәм Усманов Фәритләр электропастухлы.

**Атлар-7.**

 **Бал кортларының оя саны – 150.** Гарев Илшат, Гараев Илфат, Гасимов Фәрит кебек данлыклы умартачыларыбыз районда да билгеле.

**Кош-кортлар – бүгенге көнгә 170 баш теркәлгән.** Җәйгә бу сан 1000 гә якынлаша. Авылда күпләп каз асраучылар бу шөгыльнең авыр булса да төшемле икәнен беләләр, быелгы кыен елда бу гаиләләргә файдасы күп булды. Соңгы ярминкәдә каз бәяләре бик югары иде. Абдуллина Фирдәүсә, Исмагилова Гөлгенәләр каз үстерүнең бөтен нечкәлекләрен беләләр, күпләп каз асрыйлар, көз көне авылда аларда каз өмәләре үтә.

Фермер ***Юнусов Нәфиснең*** 2 комбайны, 4 чылбырлы, 2 тәгәрмәчле тракторы, 1 ГАЗ-53, Камаз машинасы бар. Иген үстерә, тирә-як авылларны да фураж белән тәэмин итеп тора.

***Мусин Илдар*** КФХ асында 105 баш сарык үрчетелә, 60 га җире, 1 тәгәрмәчле тракторы, 1 печән җыйгычы, 1 косилкасы бар.

***Усманов Фарид*** абый – 5 сыер. Аның КФХсында 3 тәгәрмәчле, 1 чылбырлы тракторы, тагылма агрегатлары, 190 га җире бар. Икмәк, печән үстерә. Атнага 2 тапкыр җитештергән сөт продуктларын Мамадышка алып барып саталар. Бер ярминкәнедә калдырмыйлар.

Авыл җирлегендә елга ике тапкыр ветеринарлар тарафыннан мөгезле эре терлекләрдән лейкоз авыруын тикшерү өчен кан алу оештырыла, авырулары чыккан терлекләр вакытында сәламәт терлекләрдән аерылып тиешле җирләргә озатыла.

* Сыерларга барлыгы 297 мең сум субсидия түләнелде.
* Ит 200 ц сатылган.
* 3 КФХ эшли: Усманов Фәрит һәм Юнусов Нәфис игенчелек белән шөгыльләнәләр, Мусин Илдар сарык үрчетә.
* Авыл җирлеге территориясендә
* 2 комбайн
* 2 авыл хуҗалыгы машинасы
* 15 чапкыч
* 3 мотоблок
* 20 чылбырлы һәм тәгәрмәчле трактор
* 29 йөк машинасы
* 48 җиңел машина бар.
* Мәктәп укучыларын Урта Кирмәнгә автобус йөртә.

Авыл җирлеге буенча 2018 нче елга бурычларга килгәндә - Эшләребез күп. Үзара салым акчасына юлларны ремонтлау, водозабор башнясына һәм пожарный гидрантлар урнаштыру көтелә. Рәсмиләштерелеп бетмәгән зданиеләрне, җирләрне рәсмиләштереп бетерүне дә игътибар үзәгендә тотачакбыз. Иске клуб, иске йортлар сүтүне көтә, карт агачларны кистерү, сәүдә кибетендә товар булуны контрольдә тоту һ.б.

Чыгышымны йомгаклап шуны әйтәсем килә, без җирлектә халык мәнфәгатен алга куеп эшләргә тырышабыз, нинди генә эшкә тотынсак та район җитәкчелеге, урындагы җитәкчеләр белән берлектә эшләгәндә генә зур нәтиҗәләргә, югары күрсәткечләргә ирешә алачакбыз. Алдагы еллар уңышлы, имин еллар булсын, тыныч, матур тормышта яшик.

***Игътибарыгыз өчен рәхмәт!***